CHO เคราะห์ซ้ำกรรมซัด! งบ Q2/59 ลดเกินครึ่ง เหลือ 0.36 ลบ.
CHO เคราะห์ซ้ำกรรมซัด! งบ Q2/59 ลดเกินครึ่ง เหลือ 0.36 ลบ. จากปีก่อน 0.73 ลบ. หลังบ.ย่อยขาดทุน-กำไรลด ขณะที่ช่วง 6 เดือนแรกขาดทุน 8.75 ลบ. จากปีก่อนกำไร 7.79 ลบ.
10 ส.ค. 2559

บริษัท ช ทวี จำกัด (มหาชน) หรือ CHO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 0.36 ล้านบาท หรือมีกำไรสุทธิ 0.0004 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ  0.73 ล้านบาท หรือมีกำไรสุทธิ 0.0008 บาทต่อหุ้น
โดยผลการดำเนินงานในไตรมาสดังกล่าวลดลง เนื่องจากผลขาดทุนของ บริษัทย่อย บริษัท ช.ทวี เทอร์โมเทค จำกัด มีผลขาดทุน ขณะที่รายได้ของบริษัทลดลง โดยมีสาเหตุมาจากมีรายได้ตามสัญญาจำนวน 205.11 ล้านบาท ลดลงจำนวน 35.15 ล้านบาท หรือลดลง 14.6%
ขณะที่ช่วง 6 เดือนแรกมีผลขาดทุนสุทธิ 8.75 ล้านบาท หรือขาดทุนสุทธิ 0.0087 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 7.79 ล้านบาท หรือมีกำไรสุทธิ 0.009 บาทต่อหุ้น